title: Warak Sumatra
text: Duk sané lintang warak puniki wénten ring wana hujan, rawa, miwah wana ambubu ring India, Bhutan, Bangladesh, Myanmar, Laos, Thailand, Malaysia, Indonésia, miwah Cina. Ring babad, dané wénten ring kelod kauh Cina, kusus nyané ring Sichuan. Warak puniki mangkin sanget kaancam ical, antuk wantah lima populasi ageng ring palemahan liar: papat ring Sumatra miwah saatunggal ring Kalimantan. Akéh nyané meweh katentuang mawinan dané beburon soliter sané kasebar jimbar ring sajebag wewengkon jelajah ipun, menawi akéh nyané kacawang kirang saking 100. Spésiés puniki sampun ical saking Malaysia warsa 2019, miwah satunggal populasi Sumatera kacawang sampun ical. Ring warsa 2015, para patetilik nikayang Warak Kalimantan sampun ical ring kepahan kalér Kalimantan (Sabah, Malaysia); menawi, populasi malih katemu ring Kalimantan Timur ring pemahbah warsa 2016.